CELEX: 52014PC0587
Language: hu
Date: 2014-09-19
Title: Javaslat A TANÁCS HATÁROZATA a társulási tanács és a társulási bizottság eljárási szabályzatának elfogadásáról, valamint két szakértői albizottság létrehozásáról és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott társulási tanácsban elfogadandó uniós álláspontról

|
			
		
		
		52014PC0587
		
			Javaslat A TANÁCS HATÁROZATA a társulási tanács és a társulási bizottság eljárási szabályzatának elfogadásáról, valamint két szakértői albizottság létrehozásáról és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott társulási tanácsban elfogadandó uniós álláspontról /* COM/2014/0587 final - 2014/0273 (NLE) */
			
				
		
		
			
			   	INDOKOLÁS
1.         A JAVASLAT HÁTTERE/ELŐZMÉNYEK
A csatolt javaslat
képezi a jogi eszközt a társulási tanács és a társulási bizottság eljárási
szabályzatának elfogadásáról, valamint két szakértői albizottság
létrehozásáról és a társulási tanács egyes hatásköreinek a kereskedelmi
formációban ülésező társulási bizottságra történő átruházása
tekintetében az egyrészről az Európai Unió, másrészről a Moldovai
Köztársaság közötti társulási megállapodás (a továbbiakban: a megállapodás)
által létrehozott társulási tanácsban elfogadandó uniós álláspontról. 
Az EU és a Moldovai Köztársaság közötti átfogó
és ambiciózus társulási megállapodásról szóló tárgyalásokat 2010 januárjában
kezdték meg. 2012 februárjában az EU és a Moldovai Köztársaság megkezdte a
tárgyalásokat a társulási megállapodás központi elemét képező mélyreható
és átfogó szabadkereskedelmi térségről is. 2013.
november 29-én az Európai Unió és a Moldovai Köztársaság parafálta a
megállapodás szövegét.
A társulási
megállapodás a legmagasabb szintű ilyen típusú megállapodás, amelyet az EU
eddig tárgyalt, különös tekintettel a kereskedelmi és gazdasági integrációra,
amely jóval messzebb megy a piac egyszerű megnyitásánál. A társulási
megállapodás célja, hogy felgyorsítsa és elmélyítse a Moldovai Köztársaság és
az Unió közötti politikai és gazdasági kapcsolatokat, és hogy előmozdítsa
a Moldovai Köztársaság fokozatos gazdasági integrációját az EU belső
piacának meghatározott területeivel, többek közt a megállapodás szerves részét
képező mélyreható és átfogó szabadkereskedelmi térség létrehozása révén.
2014. június 16-án a
Tanács elfogadta az egyrészről az Európai Unió, az Európai
Atomenergia-közösség és tagállamaik, másrészről a Moldovai Köztársaság
közötti társulási megállapodásnak, beleértve a mélyreható és átfogó szabadkereskedelmi
megállapodást az Európai Unió, az Európai Atomenergia-közösség és tagállamaik
nevében történő aláírásáról és annak bizonyos rendelkezéseinek ideiglenes
alkalmazásáról szóló határozatát[1].
Ezt követően, 2014. június 27-én Brüsszelben az Európai Tanács ülése
alkalmával aláírták a megállapodást. 
A Moldovai
Köztársaság 2014. július 2-án megerősítette a megállapodást és az Európai
Unióval párhuzamosan, ugyanabban a hónapban lezárta a szükséges értesítési
eljárást. Ennek következtében, a megállapodás 464. cikkével összhangban annak
(a Moldovai Köztársasággal létrejött megállapodásnak aláírásáról és annak
ideiglenes alkalmazásáról szóló 2014. június 16-i tanácsi határozat 4. cikkében
meghatározott) egyes rendelkezéseit 2014. szeptember 1-jétől ideiglenesen
alkalmazzák, amíg az uniós tagállamok meg nem erősítik azt.
Az ideiglenes
alkalmazás célja a kölcsönös gazdasági érdekek és közös értékek közötti
egyensúly megőrzése, valamint az EU és a Moldovai Köztársaság együttes
szándéka, hogy megkezdjék a megállapodás arra alkalmas részeinek végrehajtását
és érvényesítését, hogy már a megállapodás megkötése előtt
elősegítsék a reformok korai hatásainak kibontakozását az ágazatspecifikus
területeken.
2.         A TÁRGYALÁSOK EREDMÉNYEI
A Moldovai
Köztársasággal létrejött megállapodás VII. címe megállapítja a megállapodások
megfelelő működéséhez és végrehajtásához szükséges intézményi
keretet. A megállapodás (434. cikk (1) bekezdés) társulási tanácsot hoz létre
miniszteri szinten a megállapodás végrehajtásának felügyeletére és nyomon
követésére. 
A megállapodás (437.
cikk (1) bekezdés) társulási bizottságot is létrehoz, amely előkészíti a
társulási tanács üléseit és tanácskozásait, adott esetben végrehajtja a
társulási tanács határozatait, és általában véve biztosítja a társulási viszony
folyamatosságát és a megállapodás megfelelő működését. 
A társulási tanács
és a társulási bizottság dönthet egyéb olyan szakosodott albizottság vagy
testület felállításáról, amely segítheti feladatai ellátásában, és meghatározza
az ilyen bizottságok vagy testületek összetételét, feladatait és
működésének módját. Ezen felül a társulási tanács felhatalmazással
rendelkezik (a megállapodás 436. cikkének (3) bekezdése) a megállapodás
mellékleteinek módosítására vagy naprakésszé tételére. A társulási tanács
bármely jogkörét átruházhatja a társulási bizottságra, beleértve a
kötelező érvényű döntések meghozatalára vonatkozó jogkört (a
megállapodás 438. cikkének (2) bekezdése).
A társulási
bizottság az V. címből eredő valamennyi kérdés megvitatása céljából
különleges formációban is ülésezhet (Kereskedelem és kereskedelemmel
kapcsolatos ügyek). A megállapodásnak a mélyreható és átfogó szabadkereskedelmi
megállapodás része rendelkezik az egészségügyi és növény-egészségügyi
intézkedésekkel, a vámügyekkel, a földrajzi jelzésekkel és a kereskedelemmel és
fenntartható fejlődéssel foglalkozó külön albizottságokról, amelyek
feladata a kereskedelmi formációban ülésező társulási bizottság segítése
feladatai ellátásában. 
A megállapodás a
civil társadalmi és parlamenti együttműködés fórumairól is rendelkezik.
A megállapodás
mélyreható és átfogó szabadkereskedelmi megállapodás részének
zökkenőmentes és időben történő végrehajtása céljából, különös
tekintettel a megállapodás számos kereskedelemmel kapcsolatos mellékletének
naprakésszé tételére vagy módosítására, javasolt az ilyen jogköröknek a
társulási tanácstól a kereskedelmi formációban ülésező társulási
bizottsághoz való átruházása. A jogkörök ilyen átruházása biztosítja a
kereskedelemmel kapcsolatos kötelezettségvállalások végrehajtásáról szóló
bizottságon belüli szakmai egyeztetések közötti szükséges kapcsolatot és
megteremti a feltételeit az időben történő nyomon követésnek,
beleértve azokat, amelyek a Moldovai Köztársaságnak az uniós vívmányokhoz való
harmonizációjára vonatkoznak. 
Annak érdekében,
hogy az intézményi keret teljessé váljon és a megállapodás ideiglenes
alkalmazásának hatálya alá tartozó kulcsfontosságú területeken lehetővé
váljon a szakértői szintű eszmecsere, az alábbi két albizottság
felállítása javasolt a következők szerint: 
1)           a szabadsággal, a biztonsággal, az
emberi jogokkal és a demokráciával foglalkozó albizottság; 
2)           a gazdasággal és egyéb ágazati
együttműködéssel foglalkozó albizottság. 
Az albizottságok
célja, hogy inkább azokra a témákra fókuszáljanak, amelyek terén konkrét
eredmények várhatóak, mintsem hogy évről évre szükségképpen azonos témákat
érintsenek. 
A felek
megegyezésével a későbbi szakaszban további albizottságok hozhatók létre.
A társulási
megállapodás számos ágazati együttműködést irányoz elő, különös
tekintettel a kulcsfontosságú reformok támogatására, a gazdasági fellendülésre
és növekedésre, a kormányzásra és a 28 területet felölelő ágazati
együttműködésre, köztük például az igazságügy, az energia, a közlekedés, a
statisztika, a környezetvédelem és a környezet fejlesztése, az ipari és a kis-
és középvállalkozások közötti együttműködés, a mezőgazdaság és a
vidékfejlesztés, a szociálpolitika, a civil társadalmi együttműködés, a
fogyasztóvédelem, a közigazgatás reformja, az oktatás, a képzés és az ifjúság,
valamint a kulturális együttműködés területén. 
E területek
mindegyikén a megerősített együttműködés alapjául a jelenlegi
többoldalú és kétoldalú keretek szolgálnak, a cél pedig a rendszeresebb
párbeszéd, valamint az információk és bevált gyakorlatok cseréje. A
megállapodás mellékleteiben szereplő, az uniós vívmányokhoz való fokozatos
jogszabály-közelítésre vonatkozó átfogó programterv az ágazati együttműködésről
szóló fejezetek kulcsfontosságú eleme. Az uniós vívmányok meghatározott
részeinek a Moldovai Köztársaság által történő közelítésére és
végrehajtására irányuló konkrét ütemtervek a folyamatban lévő
együttműködésre összpontosítanak, és a Moldovai Köztársaság nemzeti
reformjainak és korszerűsítési programjának központi részét képezik majd. 
A megállapodásban
gyakran hivatkozott „rendszeres párbeszédek” kiterjedhetnek valamennyi fent említett
szakpolitikai területre. A második albizottság így szükség
esetén különböző formációban is ülésezhet. E javaslat a Moldovai
Köztársasággal kötött partnerségi és együttműködési megállapodás
tapasztalatára támaszkodik és az a célja, hogy egyszerűsítse az
albizottsági struktúra társulási megállapodás szerinti működését. 
Mind az EU, mind pedig a
Moldovai Köztársaság a megállapodás gyors és hatékony végrehajtása mellett
kötelezte el magát. A javaslat célja ezért annak biztosítása, hogy a
megállapodás intézményi kerete mihamarabb működőképessé váljon. Ennek
megkönnyítése érdekében döntő fontosságú mielőbb előrelépni a
társulási tanács, a társulási bizottság és az albizottságok eljárási
szabályzatának elfogadása terén, hogy ezek mihamarabb megkezdhessék
működésüket. A tervek szerint 2014. október 20-án összehívják az
EU–Moldovai Köztársaság társulási tanács első ülését, amely egybeesik a
Külügyek Tanácsának luxembourgi ülésével. Ennek az időzítésnek kiemelt
fontossága van a Moldovai Köztársaság szempontjából a november 30-i
választásokra tekintettel. 
3.         A JAVASLAT JOGI ELEMEI
Az Unió
tekintetében, a jogalapot az egyrészről az Európai Unió, másrészről a
Moldovai Köztársaság közötti társulási megállapodás által létrehozott társulási
tanácsban elfogadandó uniós állásponthoz az Európai Unió működéséről
szóló szerződés és különösen annak 218. cikk (9) bekezdése képezi. 
A
tárgyalások fent említett eredményeinek fényében, az EUMSZ 218. cikk (9)
bekezdése alapján az Európai Bizottság javasolja a Tanácsnak az alábbi
határozat elfogadását, amely felhatalmazza az Uniót az EU–Moldovai Köztársaság
társulási tanács első ülésén az Unió álláspontjának elfogadására a
következőkre tekintettel: 
–                        
a társulási tanács és a társulási bizottság
eljárási szabályzata, 
–                        
a két külön albizottság létrehozása, 
–                        
a társulási tanács bizonyos jogköreinek a
kereskedelmi formációban ülésező társulási bizottságra történő
átruházása. 
2014/0273 (NLE)
Javaslat
A TANÁCS HATÁROZATA
a társulási tanács és a társulási bizottság
eljárási szabályzatának elfogadásáról, valamint két szakértői albizottság
létrehozásáról és a társulási tanács egyes hatásköreinek a kereskedelmi
formációban ülésező társulási bizottságra történő átruházása
tekintetében az egyrészről az Európai Unió, az Európai
Atomenergia-közösség és tagállamaik, másrészről a Moldovai Köztársaság közötti
társulási megállapodás által létrehozott társulási tanácsban elfogadandó uniós
álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 218. cikke
(9) bekezdésére,
tekintettel a Bizottság javaslatára,
mivel:
(1)       Az egyrészről az Európai
Unió, az Európai Atomenergia-közösség és tagállamaik, másrészről a
Moldovai Köztársaság közötti társulási megállapodás (a továbbiakban: a
megállapodás) 464. cikke előírja a megállapodás egyes részeinek ideiglenes
alkalmazását.
(2)       A megállapodás aláírásáról és
ideiglenes alkalmazásáról szóló, 2014. június 23-i tanácsi határozat 4. cikke
megállapítja, hogy a megállapodás egyes rendelkezéseit ideiglenesen kell
alkalmazni.
(3)       A megállapodás 435. cikkének
(2) bekezdése szerint a társulási tanács maga állapítja meg eljárási
szabályait. 
(4)       A megállapodás 435. cikkének
(3) bekezdése szerint a társulási tanács elnöki tisztét az Unió egyik
képviselője és a Moldovai Köztársaságot képviselő személy felváltva
tölti be.
(5)       A megállapodás 437. cikkének
(1) bekezdése előírja, hogy a társulási tanácsot feladatai ellátásában
társulási bizottság segíti, miközben a 438. cikkének (1) bekezdése
előírja, hogy a társulási tanács eljárási szabályzatában meghatározza a
társulási bizottság feladatait és működését. 
(6)       A 439. cikkének (2) bekezdése
szerint a társulási tanács a megállapodás végrehajtásához szükséges különleges
területeken határozhat bármely különleges bizottság vagy testület
felállításáról, amely segíthet feladatainak végrehajtásában. 
(7)       A társulási tanács
felelős a megállapodás alkalmazásának és végrehajtásának felügyeletéért és
nyomon követéséért. A társulási tanács bármely jogkörét átruházhatja a
Társulási Bizottságra, beleértve a kötelező érvényű döntések
meghozatalára vonatkozó jogkört. Helyénvaló, hogy a társulási tanács átruházza
a kereskedelmi formációban ülésező társulási bizottságra a megállapodás
438. cikkének (4) bekezdése szerint a megállapodás mellékleteinek naprakésszé
tételére vagy módosítására vonatkozó jogkörét, amely az V. cím (Kereskedelem és
kereskedelemmel kapcsolatos ügyek) 1.,3., 5., 6. és 8. fejezeteivel
kapcsolatos, a megállapodás 436. cikkének (3) bekezdése és a 438. cikkének (2)
bekezdése értelmében amennyiben e fejezetekben nincs konkrét rendelkezés a
megállapodás mellékleteinek naprakésszé tételére vagy módosítására vonatkozóan,
ELFOGADTA EZT A HATÁROZATOT:
1. cikk
(1)                   
Az egyrészről az Európai Unió, az Európai
Atomenergia-közösség és tagállamaik, másrészről a Moldovai Köztársaság
közötti társulási megállapodás 434. cikke által létrehozott társulási tanácsban
elfogadásra kerülő uniós álláspontot a következők tekintetében kell
kialakítani:
–              
a társulási tanács és a társulási bizottság
eljárási szabályzatának elfogadása, 
–              
a különleges albizottságok létrehozása és
hatáskörük elfogadása, 
másrészről
–              
a társulási tanács egyes hatásköreinek a
kereskedelmi formációban ülésező társulási bizottságra történő
átruházása a határozat mellékletéhez csatolt társulási tanácsi
határozattervezetekben foglalt feltételek értelmében.
(2)                   
Az Uniót a társulási tanácsban képviselő
személyek a Tanács további határozata nélkül elfogadhatnak kisebb módosításokat
a határozattervezethez.
2. cikk
A társulási tanács elnökségét az Unió
részéről az Unió külügyi és biztonságpolitikai főképviselője
tölti be.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 260., 2014.8.30.
1. MELLÉKLET
AZ EU–MOLDOVAI KÖZTÁRSASÁG
TÁRSULÁSI TANÁCS 1/2014. sz. HATÁROZATA
(2014/.../...)
a saját és a társulási bizottság eljárási szabályzatának elfogadásáról

AZ EU–MOLDOVA TÁRSULÁSI TANÁCS, 
tekintettel az egyrészről az Európai
Unió, az Európai Atomenergia-közösség és tagállamaik, másrészről a
Moldovai Köztársaság közötti társulási megállapodásra (a továbbiakban: a
megállapodás) és különösen annak 434. cikkére,
mivel:
(1)                   
A megállapodás egyes részei 2014. szeptember
1-jétől ideiglenesen alkalmazandók a megállapodás 464. cikkének
megfelelően. 
(2)                   
A megállapodás 435. cikkének (2) bekezdése szerint
a társulási tanács maga állapítja meg eljárási szabályait. 
(3)                   
A megállapodás 437. cikkének (1) bekezdése
előírja, hogy a társulási tanácsot feladatai ellátásában társulási
bizottság segíti, miközben a 438. cikkének (1) bekezdése előírja, hogy a
társulási tanács eljárási szabályzatában meghatározza a társulási bizottság
feladatait és működését. 
A KÖVETKEZŐKÉPPEN HATÁROZOTT: 
Egyetlen
cikk
A társulási tanács eljárási szabályzatát és a
társulási bizottság eljárási szabályzatát – amelyek az A, illetve B függelékben
találhatók – ezennel elfogadják.
Kelt …-án/-én 
   || az Európai Unió részéről a Moldovai Köztársaság részéről 
A.
FÜGGELÉK
Az EU-Moldovai Köztársaság közötti társulási
megállapodás/mélyreható és átfogó szabadkereskedelmi megállapodás 
A társulási tanács eljárási szabályzata
1. cikk
Általános
rendelkezések
(1)          az egyrészről az Európai Unió, az Európai
Atomenergia-közösség és tagállamaik, másrészről a Moldovai Köztársaság
közötti társulási megállapodás (a továbbiakban: a megállapodás) 434. cikkének
(1) bekezdése szerint létrehozott társulási tanács a megállapodás 434. és 436.
cikke szerint végzi feladatait.  
(2)          A megállapodás 435. cikkének (1) bekezdésében
előírtak szerint a társulási tanács egyrészről az Európai Unió
Tanácsának tagjaiból és az Európai Bizottság tagjaiból, másrészről a
Moldovai Köztársaság kormányának tagjaiból áll. A társulási tanács összetétele
figyelembe veszi az adott ülésen tárgyalandó konkrét kérdéseket. Adott esetben
és amennyiben valamennyi Fél egyetért, a társulási tanács állam-, illetve
kormányfői szinten ülésezik.  
(3)          A megállapodás 436. cikkének (1) bekezdése szerint a
megállapodás célkitűzéseinek megvalósítása érdekében a társulási tanács
hatáskörrel rendelkezik, hogy a Felekre nézve kötelező erejű
határozatokat hozzon. A társulási tanács megfelelő intézkedéseket hoz
határozatainak végrehajtása érdekében, szükség esetén felhatalmazva a
megállapodás értelmében létrehozott testületeket, hogy a nevében fellépjenek. A
társulási tanács továbbá ajánlásokat is tehet. A Felek közötti megállapodás
értelmében a társulási tanácsnak el kell fogadnia határozatait és ajánlásait, a
vonatkozó belső eljárások teljesítését követően. A társulási tanács
hatásköreit átruházhatja a társulási bizottságra.
(4)          Az eljárási szabályzatban szereplő „Felek”
meghatározása a megállapodás 461. cikkében foglaltak szerint történik.
2. cikk
Elnökség
A társulási tanács elnökségét 12 hónapos
időtartamra a Felek felváltva töltik be. Az első időszak a
társulási tanács első ülésének napján kezdődik és ugyanazon év
december 31-én ér véget.
3. cikk
Ülések
(1)          A társulási tanács évente legalább egyszer ülésezik, és ha
a körülmények úgy kívánják, kölcsönös megállapodás alapján.  
(2)          A társulási tanács minden ülését a két Fél közötti
megállapodás szerinti időpontban tartja.
(3)          A társulási tanács üléseit a társulási tanács titkárai az
elnök egyetértésével, közösen hívják össze az ülések időpontját
legkésőbb 30 nappal megelőzően.
4. cikk
Képviselet
(1)          A társulási tanács tagjai akadályoztatásuk esetén,
képviseltethetik magukat. Amennyiben egy tag valamely ülésen képviseltetni
kívánja magát, az érintett ülést megelőzően írásban közölnie kell az
elnökkel képviselője nevét. 
(2)          A Társulási Tanács tagjának képviselője a szóban
forgó tag valamennyi jogát gyakorolja.
5. cikk
Küldöttségek
(1)          A Társulási Tanács tagjait kísérhetik tisztviselők.
Az elnököt a titkárság útján minden ülés előtt tájékoztatni kell a Felek
küldöttségének tervezett összetételéről.
(2)          A társulási tanács a Felek közötti megállapodás útján
megfigyelőként vagy egyes témakörökre vonatkozó tájékoztatás céljából a
Felek egyéb szerveinek képviselőit és a témakör független szakértőit
is felkérheti az üléseken való részvételre. A Feleknek meg kell állapodniuk
azokban a feltételekben, amelyek értelmében ezek a megfigyelők részt
vehetnek az üléseken. 
6. cikk
Titkárság
Az Európai Unió Tanácsa Főtitkárságának
tisztviselője és a Moldovai Köztársaság tisztviselője együttesen
járnak el a társulási tanács titkáraként.
7. cikk
Levelezés
(1)          A társulási tanácshoz címzett levelezést vagy az Európai
Unió, vagy a Moldovai Köztársaság részéről a titkári feladatokat ellátó
tisztviselőnek kell címezni, aki tájékoztatja erről a másik titkárt. 
(2)          A titkárság gondoskodik a levelezés továbbításáról az
elnök részére, és adott esetben annak a társulási tanács körében történő
köröztetéséről. 
(3)          A titkárság elküldi a levelezést, adott esetben az Európai
Bizottság Főtitkárságára, az Európai Külügyi Szolgálathoz, a tagállamoknak
az Európai Unió mellett működő állandó képviseleteire, az Európai
Unió Tanácsának Főtitkárságára, valamint a Moldovai Köztársaságnak az
Európai Unió mellé akkreditált képviseletére, másolatban pedig a Moldovai
Köztársaságban a külügyekért vagy a kereskedelemmel kapcsolatos ügyekért
felelős minisztériumoknak.
(4)          A társulási tanács elnökétől származó közleményeket a
titkárság a társulási tanács elnökének a nevében elküldi a címzettek részére.
Az ilyen közleményeket adott esetben köröztetik a társulási tanács többi tagja
között is a harmadik bekezdésben meghatározottak szerint. 
8. cikk
Titkosság
Amennyiben a Felek erről másként nem
határoznak, a Társulási Tanács ülései nem nyilvánosak. Amikor az egyik Fél
bizalmasnak nyilvánított információkat terjeszt a társulási tanács elé, a másik
Fél a szóban forgó információkat e szerint kezeli.
9. cikk
Az
ülések napirendjei
(1)          Az elnök minden ülésre előzetes napirendet készít. Az
ideiglenes napirendet a társulási tanács titkárai az ülés kezdete előtt
legkésőbb 15 naptári nappal eljuttatják az eljárási szabályzat 7. cikkében
említett címzetteknek. 
Az ideiglenes
napirend tartalmazza azokat a pontokat, amelyek napirendre történő
felvételére vonatkozóan az elnök az ülés kezdete előtt legkésőbb 21
naptári nappal felkérést kapott. Az ilyen pontok azonban csak akkor kerülnek
fel az ideiglenes napirendre, ha igazoló okmányaikat legkésőbb a napirend
elküldésének napjáig eljuttatták a titkároknak. 
(2)          A napirendet a Társulási Tanács minden ülés elején fogadja
el. Amennyiben arról a Felek megállapodnak, az ideiglenes napirenden nem
szereplő pontot is felvehetnek a napirendre. 
(3)          Az elnök a Felekkel való egyeztetést követően
lerövidítheti az (1) bekezdésben megállapított időszakokat az adott esetre
vonatkozó követelmények figyelembevétele érdekében. 
10. cikk
Jegyzőkönyv
(1)          A két titkár minden ülésről közös
jegyzőkönyvtervezetet készít. 
(2)          A jegyzőkönyvben az egyes napirendi pontok
tekintetében általában a következőket kell feltüntetni: 
a)      a Társulási Tanácsnak benyújtott okmányok; 
b)      a Társulási Tanács valamely tagja által felvételre kért
beadványok; valamint
c)      azon kérdések, amelyekben a Felek megállapodtak, köztük a
meghozott határozatok, a megállapodás tárgyát képező nyilatkozatok, valamint
az elfogadott következtetések. 
(3)          A jegyzőkönyvtervezet a társulási tanács elé kerül
jóváhagyásra a társulási tanácsi üléseket követő 20 naptári napon belül. A
jegyzőkönyvet a társulási tanácsi üléseket követő 45 naptári napon
belül jóvá kell hagyni. A jóváhagyást követően a jegyzőkönyvet az
elnök és a két titkár aláírásával látja el. Az ezen eljárási szabályzat 7.
cikkében említett minden címzettnek meg kell küldeni egy hitelesített
másolatot. 
11. cikk
Határozatok
és ajánlások
(1)          A társulási tanács a Felek közös megegyezése mellett hozza
meg határozatait és fogadja el ajánlásait, Az egyes határozatokat és
ajánlásokat az Európai Unió és a Moldovai Köztársaság is aláírja.
(2)          A társulási tanács írásbeli eljárás útján is hozhat
határozatokat és elfogadhat ajánlásokat, amennyiben a Felek erről
megállapodnak. E célból a társulási tanács elnöke az eljárási szabályzat 7.
cikke szerint írásban körözteti a javaslatot a tagok körében, legalább 21
naptári napos határidőt szabva a tagoknak fenntartásaik vagy módosításaik
jelzésére. Az elnök a Felekkel való egyeztetést követően lerövidítheti a
fent említett határidőket az adott esetre vonatkozó követelmények
figyelembevétele érdekében. 
(3)          Ha a szövegben megállapodtak, a határozatot vagy ajánlást
az Európai Unió és a Moldovai Köztársaság képviselői önállóan, egymás után
aláírják. A társulási tanács jogi aktusai a megállapodás 436. cikkének (1)
bekezdése szerint a „határozat”, illetve „ajánlás” címet viselik. A társulási
tanács titkársága minden határozatot és ajánlást sorszámmal lát el, elfogadásuk
időpontját és tárgyukat is megjelölve. Mindegyik határozat rendelkezik a
hatálybalépésének időpontjáról.
(4)          A társulási tanács határozatait és ajánlásait a két titkár
hitelesíti. 
(5)          A határozatokat és az ajánlásokat ezen eljárási szabályzat
7. cikkében említett valamennyi címzett körében köröztetik. 
(6)          A Felek dönthetnek úgy, hogy elrendelik a társulási tanács
határozatainak és ajánlásainak a hivatalos lapjukban való közzétételét. 
12. cikk
Nyelvek
(1)          A társulási tanács
hivatalos nyelvei a Felek hivatalos nyelvei.
(2)          Amennyiben erről másként nem határoznak, rendes
körülmények között a társulási tanács az ezeken a nyelveken elkészített
okmányok alapján folytatja tanácskozásait. 
13. cikk
Kiadások
(1)          A Felek mindegyike viseli a társulási tanács ülésein való
részvételével összefüggően a személyzettel kapcsolatos, utazási és
ellátási, valamint a postai és távközlési kiadások terén felmerülő
költségeket. 
(2)        
Az üléseken a tolmácsolással, fordítással
és a dokumentumok sokszorosításával kapcsolatos kiadások az Európai Uniót
terhelik. Amennyiben a Moldovai Köztársaság az eljárási szabályzat 12. cikkében
előírtaktól eltérő nyelvekről vagy nyelvekre történő
tolmácsolást vagy fordítást kér, az azokkal kapcsolatos kiadások a Moldovai
Köztársaságot terhelik.
(3)          Az ülések megszervezésével kapcsolatos egyéb tárgyi
kiadásokat az ülést rendező Fél viseli.
14. cikk
Társulási
bizottság
(1)          A megállapodás 437. cikkének (1) bekezdésével összhangban
a társulási tanácsot feladatainak ellátásában a társulási bizottság segíti. A
bizottság egyrészről az Európai Unió képviselőiből,
másrészről a Moldovai Köztársaság képviselőiből áll, a
megállapodás által meghatározott szinten.
(2)          A társulási bizottság előkészíti a társulási tanács
üléseit és tanácskozásait, adott esetben végrehajtja a társulási tanács
határozatait, és általában véve biztosítja a társulási viszony folyamatosságát
és a megállapodás megfelelő működését. A Társulási Bizottság
foglalkozik minden olyan üggyel, amelyet a Társulási Tanács a hatáskörébe utal,
valamint, amely a megállapodás végrehajtása folyamán felmerülhet. A társulási bizottság
javaslatokat vagy határozat-, illetve ajánlástervezeteket terjeszt a társulási
tanács elé jóváhagyásra. A megállapodás 438. cikkének (2) bekezdésével
összhangban a társulási tanács felhatalmazhatja a társulási bizottságot, hogy
határozatokat hozzon. 
3.           A társulási bizottság a megállapodásban megállapított
feltételeknek megfelelően hozza meg döntéseit és teszi meg ajánlásait.
(4)          Olyan esetekben, amikor a megállapodás konzultációs
kötelezettséget vagy lehetőséget említ, illetve amikor a Felek közösen úgy
döntenek, hogy egymással konzultációt folytatnak, a konzultációra – ha a
megállapodás eltérően nem rendelkezik – a társulási bizottságon belül is
sor kerülhet. Ha a két Fél arról megállapodik, a konzultáció folytatódhat a
társulási tanácson belül.
15. cikk
Az
eljárási szabályzat módosítása
Az eljárási szabályzat a fenti 11. cikk
rendelkezéseinek megfelelően módosítható.
B
FÜGGELÉK
Az EU-Moldovai Köztársaság közötti társulási
megállapodás/mélyreható és átfogó szabadkereskedelmi megállapodás
A társulási bizottság és albizottságok eljárási
szabályzata
1. cikk
Általános
rendelkezések
(1)          az egyrészről az Európai Unió, az Európai
Atomenergia-közösség és tagállamaik, másrészről a Moldovai Köztársaság
közötti társulási megállapodás (a továbbiakban: a megállapodás) 437. cikkének
(1) bekezdése szerint létrehozott társulási bizottság a társulási tanácsot
segíti feladatainak ellátásában, valamint ellátja a megállapodásban előírt
és a társulási tanács által ráruházott feladatokat. A 438. cikk (1) bekezdésének
megfelelően a társulási tanács eljárási szabályzatában meghatározza a
társulási bizottság feladatait és működését. 
(2)          A társulási bizottság előkészíti a társulási tanács
üléseit és tanácskozásait, adott esetben végrehajtja a társulási tanács
határozatait, és általában véve biztosítja a társulási viszony folyamatosságát
és a társulási megállapodás megfelelő működését. A társulási
bizottság foglalkozik minden olyan üggyel, amelyet a társulási tanács a
hatáskörébe utal, valamint, amely a megállapodás napi végrehajtása folyamán
felmerülhet. Javaslatokat és határozat- vagy ajánlástervezeteket nyújt be
elfogadásra az társulási tanácsnak. 
(3)          A megállapodás 437. cikkének (2) bekezdésében
előírtak szerint a társulási tanács az Európai Unió
képviselőiből és a Moldovai Köztársaság – magas beosztású
tisztviselői szintű – képviselőiből áll, akik az adott
ülésen tárgyalandó konkrét kérdések tekintetében hatáskörrel rendelkeznek. 
(4)          A megállapodás 438. cikkének (4) bekezdése szerint, amikor
a kereskedelmi formációban ülésező társulási bizottság a megállapodás V.
címében rábízott feladatokat végzi, összetételét tekintve az Európai Bizottság
és a Moldovai Köztársaság kereskedelemmel és kereskedelemmel kapcsolatos
ügyekért felelős magas beosztású tisztviselőiből kell állnia. Az
Európai Bizottság vagy a Moldovai Köztársaság kereskedelemmel és
kereskedelemmel kapcsolatos ügyekért felelős képviselője ellátja az
elnöki tisztséget az alábbi 2. cikkel összhangban. Az üléseken részt vesz az
Európai Külügyi Szolgálat képviselője is.
(5)          A megállapodás 438. cikkének (3) bekezdésében
előírtak szerint a társulási bizottságnak hatáskörrel kell rendelkeznie
olyan területekkel kapcsolatos határozatok elfogadására, amelyek a
megállapodásban előírt esetekre vonatkoznak és amelyek kapcsán a társulási
tanács hatáskört ruházott rá. Ezek a határozatok kötelező érvényűek a
Felekre nézve, akik megteszik az azok végrehajtásához szükséges intézkedéseket.
A társulási bizottság a Felek közös egyetértésével fogadja el határozatait az
elfogadásra vonatkozó saját belső eljárásaik lezárulása után.
(6)          Az eljárási szabályzatban szereplő „Felek”
meghatározása a megállapodás 461. cikkében foglaltak szerint történik. 
2. cikk
Elnökség
A társulási bizottság elnökségét 12 hónapos
időtartamra a Felek felváltva töltik be. Az első időszak a
társulási bizottság első ülésének napján kezdődik, és ugyanazon év
december 31-én ér véget.
3. cikk
Ülések
(1)          A Felek eltérő megállapodásának hiányában a társulási
bizottság rendszeresen, legalább évenként egy alkalommal ülésezik. A társulási
bizottság bármelyik Fél kérésére külön ülést tarthat, amennyiben a Felek
erről megállapodnak. 
(2)          A társulási bizottság üléseit az elnök hívja össze; az
ülések időpontjáról és helyszínéről a Felek közösen állapodnak meg.
Ha a felek nem állapodnak meg másként, az ülés összehívásáról szóló értesítést
a társulási bizottság titkársága az ülés kezdete előtt legkésőbb 28
nappal megküldi a bizottság tagjainak.
(3)          A kereskedelmi konfigurációban ülésező társulási
bizottság évente legalább egyszer találkozik, illetve amikor a körülmények ezt
megkövetelik. Az üléseket a kereskedelmi formációban ülésező társulási
bizottság elnök hívja össze a Felek által egyeztetett időpontban,
helyszínen és eszközökkel. Ha a Felek nem állapodnak meg másként, az ülés
összehívásáról szóló értesítést a kereskedelmi formációban ülésező
társulási bizottság titkársága az ülés kezdete előtt legkésőbb 15
nappal megküldi a bizottság tagjainak.
(4)          A társulási bizottság rendes ülését lehetőség szerint
kellő idővel a társulási tanács rendes ülése előtt kell
összehívni.
(5)          A társulási bizottság ülései kivételesen és mindkét Fél
egyetértésével technológiai eszköz útján, például videokonferencia formájában
is megtarthatók.
4. cikk
Küldöttségek
A Feleket minden ülés előtt a titkárságon
keresztül tájékoztatni kell az ülésen részt vevő küldöttségek tervezett
összetételéről.
5. cikk
Titkárság
(1)        Az Európai Unió egy tisztviselője és a Moldovai
Köztársaság egy tisztviselője közösen látják el a társulási bizottság
titkári feladatait és, amennyiben az eljárási szabályzat eltérően nem
rendelkezik, a kölcsönös bizalom és együttműködés szellemében.  
(2)        Az Európai Bizottság egy tisztviselője és a Moldovai
Köztársaság egy tisztviselője, akik a kereskedelemmel és kereskedelemmel
kapcsolatos ügyekért felelősek, közösen látják el a kereskedelmi
formációban ülésező társulási bizottság titkári feladatait. 
6. cikk
Levelezés
(1)          A társulási bizottsághoz címzett levelezést vagy a Felek
egyike részéről a titkári feladatokat ellátó tisztviselőnek kell
címezni, aki tájékoztatja erről a másik titkárt. 
(2)          A társulási bizottságnak címzett leveleket a titkárság a
társulási bizottság elnökéhez továbbítja, és amennyiben indokolt, a jelen
eljárási szabályzat 7. cikkében említett okmányként körözteti.
(3)          A társulási bizottság elnökétől származó levelezést a
titkárság a társulási bizottság elnökének a nevében elküldi a címzettek
részére. Az ilyen leveleket adott esetben, az eljárási szabályzat 7. cikkében
előírtak szerint köröztetik.
7.
cikk
Okmányok
(1)          Az okmányokat a titkárságon keresztül kell továbbítani.
(2)          Az egyik Fél okmányait a titkárságának továbbítja. A
titkárság ezeket az okmányokat továbbítja a másik Fél titkárságának. 
(3)          Az uniós Fél titkársága továbbítja ezeket az okmányokat az
Unió felelős képviselőinek és az ilyen levelezésben rendszerint
másolatot küld a moldovai Fél titkárságának. 
(4)          A moldovai Fél titkársága továbbítja ezeket az okmányokat
a Moldovai Köztársaság felelős képviselőinek és az ilyen levelezésben
rendszerint másolatot küld az uniós Fél titkárságának.
8. cikk
Titkosság
Amennyiben a Felek erről másként nem
határoznak, a társulási bizottság ülései nem nyilvánosak. Amikor az egyik Fél
bizalmasnak nyilvánított információkat terjeszt a társulási bizottság elé, a
másik Fél a szóban forgó információkat e szerint kezeli.
9. cikk
Az
ülések napirendje
(1)          Az egyes ülések ideiglenes napirendjét, valamint az
operatív következtetések tervezetét az alábbi 10. cikkben előírtak szerint
a társulási bizottság titkársága állítja össze a Felek által tett javaslatok
alapján. Az ideiglenes napirend azokat a pontokat tartalmazza, amelyeknek
napirendbe való felvételére legkésőbb az ülés kezdete előtt 21
naptári nappal valamelyik Fél felkérte a társulási bizottság titkárságát, és
ennek alátámasztására a vonatkozó okmányokat is elküldte.
(2)          Az ideiglenes napirendet a vonatkozó okmányokkal együtt –
az ezen eljárási szabályzat 7. cikkében előírtak szerint – az ülés kezdete
előtt legkésőbb 15 nappal köröztetik. 
(3)          A napirendet a társulási bizottság minden ülés elején
fogadja el. A Felek egyetértésével a tervezett napirenden kívüli pontokat is
fel lehet venni a napirendbe. 
(4)          A társulási bizottság elnöke a Felek közötti megállapodás
útján az egyes témakörökre vonatkozó tájékoztatás céljából a Felek egyéb
szerveinek képviselőit és a témakör független szakértőit is
felkérheti eseti alapon az üléseken való részvételre. A Felek biztosítják, hogy
a megfigyelők vagy szakértők tiszteletben tartják a titoktartási
kötelezettséget.
(5)          Egy adott eset figyelembevétele érdekében a társulási
bizottság ülésének elnöke a Felekkel egyeztetve lerövidítheti az (1) és (2)
bekezdésben meghatározott határidőket. 
10. cikk
Jegyzőkönyvek és operatív következtetések
(1)          A két titkár minden ülésről közös
jegyzőkönyvtervezetet készít. 
(2)          A jegyzőkönyvben az egyes napirendi pontok
tekintetében, főszabályként a következőket kell feltüntetni: 
a)       az ülés résztvevőinek jegyzéke, az őket kísérő
tisztviselők jegyzéke, valamint az ülésen résztvevő megfigyelők
vagy szakértők jegyzéke; 
b)      a társulási bizottságnak benyújtott iratok; 
c)      a társulási bizottság valamely tagja által felvételre kért
beadványok; valamint
d)      az ülés operatív következtetései a (4) bekezdéssel összhangban.

(3)          A jegyzőkönyv tervezetét a társulási bizottság elé
terjeszti jóváhagyás céljából. A jegyzőkönyvet a társulási bizottsági
üléseket követő 28 naptári napon belül jóvá kell hagyni. A jóváhagyást
követően a jegyzőkönyvet az elnök és a két titkár aláírásával látja
el. Az ezen eljárási szabályzat 7. cikkében említett minden címzettnek meg kell
küldeni egy hitelesített másolatot. 
(4)          Az operatív következtetések tervezetét az elnöki tisztet
betöltő Fél társulási bizottságának titkársága állítja össze minden ülés
után, és továbbítja a Feleknek a napirenddel együtt, rendes esetben az ülés
kezdete előtt legkésőbb 15 naptári nappal. Ezt a tervezetet frissítik
az ülés folyamán, hogy az ülés befejezésekor, amennyiben a Felek másként nem
állapodtak meg, a társulási bizottság elfogadja az operatív következtetéseket,
amely tükrözi a Felek nyomon követési intézkedéseit. Egyeztetés után, az
operatív következtetéseket csatolják a jegyzőkönyvhöz és végrehajtásukat
áttekintik a társulási bizottság ezt követő ülésein. Ennek céljából, a
társulási bizottság sablont fogad el, amely valamennyi intézkedési pontra
vonatkozóan lehetővé teszi a nyomon követést egy konkrét határidővel.

.              
11. cikk
Határozatok
és ajánlások
(1)          Azon konkrét esetekben, amikor a megállapodás
határozathozatalra való hatáskört ruház a társulási bizottságra, vagy amikor e
hatáskör a társulási tanács által adott felhatalmazáson alapul, a társulási
bizottság határozatokat hoz meg. A társulási bizottság ajánlásokat is elfogad.
A társulási bizottság a Felek közös megegyezése mellett hozza meg határozatait
és fogadja el ajánlásait. A Felek képviselői aláírnak minden egyes
határozatot és ajánlást. A (2) bekezdés sérelme nélkül, a képviselők az
okmányokat azokon az üléseken írják alá, amelyeken a vonatkozó határozatokat
vagy ajánlásokat elfogadták.  
(2)          A társulási bizottság írásbeli eljárás útján is hozhat
határozatokat és tehet ajánlásokat, amennyiben a Felek erről megegyeznek.
Az írásbeli eljárás a Felek egyetértésével eljáró két titkár közötti hivatalos
jegyzékváltásból áll. E célból a javaslat szövegét a 7. cikknek
megfelelően köröztetik egy 21 naptári napnál nem rövidebb határidő
megjelölésével, amelyen belül a tagoknak közölniük kell a javaslattal
kapcsolatos esetleges fenntartásaikat, illetve módosító indítványaikat. A
társulási bizottság elnöke a Felekkel való egyeztetést követően
lerövidítheti az ebben a bekezdésben megállapított időszakokat a
különleges körülmények figyelembevétele érdekében. Ha a szövegben
megállapodtak, a határozatot vagy ajánlást a Felek képviselői önállóan,
egymás után aláírják.
(3)          A társulási bizottság jogi aktusai a „határozat”, illetve
„ajánlás” címet viselik. Mindegyik határozat rendelkezik a hatálybalépésének
időpontjáról.
(4)          A társulási bizottság határozatait és ajánlásait a két
titkár hitelesíti. 
(5)          A határozatokat és ajánlásokat megküldik mindkét Félnek. 
(6)          A Felek dönthetnek úgy, hogy a társulási bizottság
határozatait és ajánlásait hivatalos lapjukban közzéteszik.
12. cikk
Jelentések
A társulási bizottság a társulási tanács
minden rendes ülésén beszámol a társulási tanácsnak mind a saját, mind az
albizottságok, munkacsoportok és egyéb testületek tevékenységéről. 
13. cikk
Nyelvek

(1)          A társulási bizottság hivatalos nyelvei az angol és a
román.  
(2)          Amennyiben erről másként nem határoznak, a társulási
bizottság az ezeken a nyelveken elkészített okmányok alapján folytatja
tanácskozásait. 
14. cikk
Kiadások
(1)          A Felek maguk viselik a társulási bizottság ülésein való
részvételükkel összefüggő személyzeti, utazási és ellátási költségeket,
valamint a postai és távközlési kiadások terén felmerülő költségeket. 
(2)          Az ülések megrendezésével és az okmányok sokszorosításával
kapcsolatos kiadásokat az ülést rendező Fél viseli. 
(3)          Az üléseken való tolmácsolással, valamint az iratoknak
ezen eljárási szabályzat 13. cikkének (1) bekezdése szerint angol és román
nyelvre, illetve e nyelvekről történő fordításával kapcsolatos
kiadásokat az ülésnek otthont adó Fél viseli. 
Más nyelvekre,
illetve nyelvekről történő tolmácsolás és fordítás költségeit
közvetlenül a tolmácsolást vagy fordítást kérő Fél viseli.
15. cikk
Az
eljárási szabályzat módosítása
Az eljárási
szabályzatot az társulási tanács határozatával lehet módosítani a 438. cikk (1)
bekezdésével összhangban. 
16.
cikk
Albizottságok
és szakértői munkacsoportok
(1)          A megállapodás 439. cikkének (2) bekezdésével összhangban
a társulási bizottság a megállapodásban előírtakon kívül más albizottságok
vagy különleges bizottság vagy testület létrehozásáról is határozhat, a
megállapodás végrehajtásához szükséges különleges területeken, amelyek
segítenek feladatai teljesítésében. A társulási bizottság dönthet a fenti
albizottság vagy különleges bizottság vagy testület megszüntetéséről,
hatáskörének meghatározásáról vagy módosításáról. Amennyiben erről másként
nem határoznak, az albizottságok a társulási bizottság felügyelete alatt
működnek, amelynek minden ülésük után jelentést nyújtanak be. 
(2)          Amennyiben a megállapodás eltérően nem rendelkezik,
illetve a társulási tanácsban másként nem állapodnak meg, ezen eljárási
szabályzatot kell értelemszerűen alkalmazni minden albizottságra,
különleges bizottságra vagy testületre is – a fenti (1) bekezdésben
meghatározottak szerint. 
(3)        A megállapodás értelmében létrehozott albizottságok üléseit
rugalmasan lehet megtartani szükség esetén, akár személyesen, Brüsszelben vagy
a partnerországban vagy például videokonferencia segítségével. Az
albizottságoknak platformként kellene működniük a jogszabályok
közelítésének ellenőrzéséhez a különleges területeken, továbbá az egyes
kérdések és a folyamat során felmerülő kihívások megvitatásához, valamint
az ajánlások és operatív következtetések megfogalmazásához. 
(4)        A társulási bizottság titkárságának másolatban megküldik
valamennyi lényeges levelet, okmányt és közleményt az albizottsággal,
különleges bizottsággal vagy testülettel kapcsolatosan az (1) bekezdésben
meghatározottak szerint.    
(5)        Amennyiben a megállapodás eltérően nem rendelkezik,
illetve a Felek másként nem állapodnak meg a társulási bizottságon belül, az
albizottságok, a különleges bizottság vagy testületek csak ajánlásokat tehetnek
a társulási bizottságnak.
17.
cikk
Az eljárási szabályzat a kereskedelmi
formációban ülésező társulási bizottságra értelemszerűen
alkalmazandó, amennyiben ettől eltérően nem rendelkeznek. 
II.
MELLÉKLET
AZ
EU–MOLDOVAI KÖZTÁRSASÁG TÁRSULÁSI TANÁCS 2/2014. sz. HATÁROZATA
(2014/
.../...)
két
különleges albizottság létrehozásáról 
Az EU–MOLDOVAI KÖZTÁRSASÁG
TÁRSULÁSI TANÁCS,
tekintettel az egyrészről az Európai
Unió, az Európai Atomenergia-közösség és tagállamaik, másrészről a
Moldovai Köztársaság közötti társulási megállapodásra (a továbbiakban: a
megállapodás) és különösen annak 439. cikkére,
mivel:
(1)          A megállapodás egyes részei 2014. szeptember 1-jétől
ideiglenesen alkalmazandók, a megállapodás 465. cikkének megfelelően. 
(2)          A megállapodás 439. cikkének (2) bekezdésével összhangban
a társulási tanács más különleges albizottság vagy testület létrehozásáról is
határozhat, a megállapodás végrehajtásához szükséges különleges területeken,
amelyek segítenek feladatai teljesítésében. 
(3)          Annak érdekében, hogy a megállapodás ideiglenes
alkalmazásának hatálya alá tartozó kulcsfontosságú területeken lehetővé
váljon a szakértői szintű eszmecsere, két albizottság felállítása
javasolt. A Felek további megállapodásával mind az albizottságok jegyzéke, mind
pedig az egyes albizottságok hatásköre módosítható.
ELFOGADTA EZT A HATÁROZATOT:
Egyetlen
cikk
Ezennel létrejönnek az A. függelékben
felsorolt albizottságok. Az albizottságok eljárási szabályzatát az EU-Moldova
Társulási Tanács 1/2014 határozatával elfogadott, az EU és a Moldovai
Köztársaság közötti társulási megállapodás társulási bizottsága és albizottságai
eljárási szabályzatának 16. cikke szabályozza.  
Kelt …, …-án/-én.
az Európai Unió részéről                                            a Moldovai Köztársaság részéről
A II. MELLÉKLET A. függeléke
Az EU–Moldova társulási tanács
Létrehozott albizottságok:
(1)          A jogérvényesüléssel, szabadsággal és biztonsággal
foglalkozó albizottság; 
(2)          a gazdasággal és egyéb ágazati együttműködéssel
foglalkozó albizottság. 
III.
MELLÉKLET
AZ
EU–MOLDOVAI KÖZTÁRSASÁG TÁRSULÁSI TANÁCS 3/ […]. sz. HATÁROZATA
(ÉÉÉÉ.
hónap NN.) 2014.
A
társulási tanács bizonyos hatásköreinek a kereskedelmi formációban ülésező
társulási bizottságra történő átruházásáról 
Az EU–MOLDOVAI KÖZTÁRSASÁG
TÁRSULÁSI TANÁCS,
tekintettel az egyrészről az Európai
Unió, az Európai Atomenergia-közösség és tagállamaik, másrészről a
Moldovai Köztársaság közötti társulási megállapodásra (a továbbiakban: a
megállapodás) és különösen annak 436. cikke (3) bekezdésére, valamint 438.
cikkének (2) bekezdésére,
mivel:
(1)          A megállapodás egyes részei 2014. szeptember 1-jétől
ideiglenesen alkalmazandók, a megállapodás 464. cikkének megfelelően. 
(2)          A társulási tanács felelős a megállapodás
alkalmazásának és végrehajtásának felügyeletéért és nyomon követéséért. 
(3)          A társulási tanács bármely jogkörét átruházhatja a
társulási bizottságra, beleértve a kötelező érvényű döntések
meghozatalára vonatkozó jogkört a megállapodás 438. cikkének (2) bekezdésével
összhangban.
(4)          A kereskedelmi formációban ülésező társulási
bizottság az V. címből (Kereskedelem és kereskedelemmel kapcsolatos ügyek)
eredő valamennyi kérdéssel foglalkozik a megállapodás 438. cikkének (4)
bekezdésével összhangban. 
(5)          A megállapodás mélyreható és átfogó szabadkereskedelmi
megállapodás részének zökkenőmentes és időben történő végrehajtása
céljából helyénvaló, hogy a társulási tanács átruházza a kereskedelmi
formációban ülésező társulási bizottságra a megállapodás mellékleteinek
naprakésszé tételére vagy módosítására vonatkozó jogkörét, amely az V. cím
(Kereskedelem és kereskedelemmel kapcsolatos ügyek) 1.,3., 5., 6. és 8.
fejezeteivel kapcsolatos, amennyiben e fejezetekben nincs konkrét rendelkezés a
megállapodás mellékleteinek naprakésszé tételére vagy módosítására
vonatkozóan.    
ELFOGADTA EZT A HATÁROZATOT:
Egyetlen
cikk 
A társulási tanács átruházza a kereskedelmi
formációban ülésező társulási bizottságra a megállapodás 438. cikkének (4)
bekezdése szerint a megállapodás mellékleteinek naprakésszé tételére vagy
módosítására vonatkozó jogkörét, amely a megállapodás V. címének (Kereskedelem
és kereskedelemmel kapcsolatos ügyek) 1.,3., 5., 6. és 8. fejezeteivel
kapcsolatos, amennyiben e fejezetekben nincs konkrét rendelkezés a megállapodás
mellékleteinek naprakésszé tételére vagy módosítására vonatkozóan.     
az Európai Unió részéről                                            a Moldovai Köztársaság részéről